Weil am Rhein

Weil am Rhein [vyslov: vajl am rajn] (; v hornonemeckej alemánčine: Wiil am Rhii) je nemecké mesto a obec. Nachádza sa na východnom brehu rieky Rýn a rozprestiera sa až k trojmeziu Švajčiarska, Francúzska a Nemecka. Je to najjuhozápadnejšie mesto v Nemecku a predmestie v Trojnárodnom eurookrese Bazilej. Mesto má približne 30 000 obyvateľov a eurookres má približne 830 000 obyvateľov.

História
Prvá písomná zmienka o meste pochádza z roku 786, keď bolo nazvané ako Willa, čo je názov, o ktorom sa predpokladá, že má rímsky pôvod.
Vojvoda z Villars na tomto mieste prekročil Rýn v októbri 1702, aby bojoval v bitke pri Friedlingene počas vojny o španielske dedičstvo. Weil bol v dôsledku konfliktu vážne poškodený.

Poľnohospodárstvo dominovalo miestnemu priemyslu až do 19. storočia, kedy mesto začalo rásť, čomu napomáhalo aj jeho výhodné dopravné spojenie. V roku 1913 bola postavená železničná zriaďovacia stanica spájajúca Weil am Rhein s Bazilejom. V štvrti Friedlingen boli založené švajčiarske textilné továrne. V roku 1934 bol na Rýne vybudovaný prístav.

Po druhej svetovej vojne populácia opäť rýchlo rástla v dôsledku prílevu utečencov a osôb bez štátnej príslušnosti. V rokoch 1971 až 1975 boli obce Ötlingen, Haltingen a Märkt zlúčené a Weil am Rhein sa stalo významným mestom.

Od roku 2014 sa linka 8 bazilejského električkového systému predĺžila až za hranice Švajčiarska a končí vo Weil am Rheine.

Archeológ našiel neďaleko bronzovú prilbu.

Pričlenené obce
Bývalé obce, ktoré boli pričlenené k mestu Weil am Rhein:
 1. december 1971: ÖtlingenPortrait of Ötlingen  (po nemecky). Sprístupnené 2014-06-30.
 1. január 1975: HaltingenPortrait of Haltingen  (po nemecky). Sprístupnené 2014-06-30. a MärktPortrait of Märkt  (po nemecky). Sprístupnené 2014-06-30.

Erby bývalých obcí

Osobnosti
Enjott Schneider (* 1950), skladateľ a spisovateľ 
Patrik Köbele (* 1962), politik, predseda Nemeckej komunistickej strany (DKP)
Christian Streich (* 1965), futbalista a manažér 

Súvisia s mestom Weil am Rhein
Erwin Bowien (* 1899 – † 1972), maliar a spisovateľBOWIEN, Erwin. Das Schöne Spiel zwischen Geist und Welt, mein Malerleben. Solingen : U-Form Verlag, 1995. .
Hubert Schardin (* 1902 – † 1965), fyzik, žil vo Weil am Rhein
Artimus Pyle (* 1948), bubeník skupiny Lynyrd Skynyrd, ktorého predok Claus Koger (* 1572 – 1630) pochádza z Weil am Rheinu
Martin Beneke (* 1966), fyzik, ukončil štúdium na Kantovom gymnáziu vo Weil am Rheine
Georg Norin († 1967), lekárnik 

 Partnerské mestá 
 Bognor Regis, Spojené kráľovstvo
 Huningue, Francúzsko
 Trebbin, Nemecko

 Referencie 

 Zdroj 

Kategória:Mestá v Bádensku-Württembersku